પ્રાપ્‍ત વિગત મુજબ અમરેલી નગરપાલિકામાં કોંગ્રેસનાં બળવાખરોએ આગામી અઢી વર્ષ માટે પ્રમુખ-ઉપપ્રમુખનાં સત્તાનાં સુર સંભાળ્‍યા બાદ આજે પાલિકાની તાલુકા શાળામાં આવેલ કચેરીમાં પ્રમુખ ચેમ્‍બરમાં પ્રમુખ જયંતિભાઈ રાણવાનાં અઘ્‍યક્ષ સ્‍થાને પ્રથમ સામાન્‍યસભા મળેલ હતી. જેમાં એજન્‍ડામાંલેવામાં આવેલ 93 મુદાઓ અંગે સામાન્‍ય સભા ર4 સદસ્‍યો વિરૂઘ્‍ધ 18 મતે પસાર થઈ જતાં પ્રમુખ ઘ્‍વારા કોઈને તકરાર હોય તો વાંધા અંગે લેખિત આપવાનું કહી સભા બહુમતીથી પૂર્ણ થયાનું જાહેર કર્યા બાદ કોંગ્રેસમાં જ વિરોધપક્ષમાં બેઠેલ સદસ્‍યોએ હોબાળો મચાવી પાણી વેરા વધારા સહિતનાં ઠરાવો અંગે ચર્ચાની માંગણી કરી ચિફ ઓફિસર તેમજ પ્રમુખ ઉપર હલ્‍લાબોલ મચાવી ખુરશીઓનાં છુટા ઘા કરતાં ચિફ ઓફિસર ચેમ્‍બર બહાર નિકળી જતાં વધુ હુમલાથી બચેલ હતા. ખુરશીની ફેંકા-ફેંકીમાં ચાર મહિલા સદસ્‍યાએ (1) જશુબેન ચંદુભાઈ બારૈયા (ર) બાલુબેન દિનેશભાઈ પરમાર (3) સમીનાબેન અલ્‍તાફભાઈ સંધાર (4) રીટાબેન કૌશિકભાઈ ટાંકને સામાન્‍ય ઈજા થતાં સિવિલ હોસ્‍પિટલમાં સારવાર અર્થે દાખલ થયેલ હતા.